En '''lerjord''' er en [[jordtype]], der indeholder mere end 15% [[ler]] (rumfang). Sådan en jord er rig på mineraler, dvs. at den har en naturlig gødningskraft ([[bonitet]]), som gør, at man kan høste rige afgrøder på den. Desværre er lerjord besværlig at dyrke. Jorden er tung og klæbrig, og den bliver kun langsomt varm om foråret. Derfor er det afgørende, at man behandler jorden rigtigt: 
*[[Pløjning]] bør ske om efteråret, så frosten har en hel vinter til at sprænge og skørne den opvæltede jord.
[[Billede:Lerjord.JPG|thumb|310px|Her er moræneleret nær Beder blottet ved en lidt for dyb pløjning.]]
*[[Harvningen]] må vente til det præcise tidspunkt, hvor jorden er ''tjenlig'', dvs. at den "falder for redskabet", altså at den kan smuldres uden at blive pulveriseret.
*Tromling og anden form for [[komprimering]] må undgås.
*Jordens af[[dræning]] må vedligeholdes jævnligt.
*[[Humus]]indholdet bør vedligeholdes eller øges.
*[[Flokkulering]]en af ler[[Jordkolloid|kolloiderne]] må fastholdes ved jævnlig [[kalk (mineral)|kalkning]].
Geologi